【專家分析】點解澳博新場開幕唔識升?
【Now財經台】賭股今日普遍向下,澳博控股(00880)旗下上葡京今日分段開幕,不過,澳博股價都要跌,永利澳門(01128)更跌穿「疫情底」。
紅蟻資本投資經理李澤銘指,賭股走勢同本身現金流實力有關,疫情開始時,大部分賭都捱緊,旅客數字、收入都唔夠,但仍要維持基本營運開支。上葡京今日開幕,帶來嘅收入未必抵銷到支出,所以新場開幕都刺激唔到澳博股價。此外,多家賭場嘅賭牌「大限」將至,最遲明年要開始傾續牌,投資者擔心依家嘅中美關係,可能不利美資背景嘅賭場續牌。Alan又話,將橫琴區交由澳門政府管轄嘅消息,如果最終落實,除咗吸引旅客,仲可以發展其他娛樂設施、金融產業,為博彩業長遠發展增加更多利好因素。